མ
ཋཐསརྦ
༄

ས་འ༦
༅།།।
མ།।
ऽཿཐ।।ཿཿ
।༅༅



༄༅དབུ་མའི་སྤྱི་དོན་གྱི་མཚན་འགྲེལ་ཟབ་དོན་རབ་གསལ་
སྒོན་མེ་ཞེས་བྱ་བ་བཞགས་སོ།།



དབུ་མའི་སྤྲི་དོན་གྱི་མཚན་འགྲེལ་ཟབ་དོན་རབ་གས་ལ་སྒྲོན་མེ་ཞེས་བྱ་བ་བཞགས་སོ།།

བརྗེ་བ་ཙུན་བླ་མ་དམ་པ་ཨ་གོན་པོཇམ་པ་རྡི་དབྱངས་དང་དབྱེར་མ་མ་རྐྱེས་པའི་ཞ་བ་ས་ལ་གུས་པས་ཕྱག་འཚལ་ནིང་སྐྱ་བས་
སུ་མཆིའོ།།ཚེར་བས་ཐམས་ཅད་དུ་རྗེས་སུ་བཟུང་ཞིང་བྱིན་གྱིས་བརླབ་ཏུ་གསོལ།གང་ཞིག་རྟེན་ཅིང་འབྲེལ་བར་འབྱུང་བའི་དངོས་རྣམས་གཅིག་དང་དུ་
རྐྱེརན་ཡང་སྣང་བ་ཡི།།སྤྲོས་པའི་རང་མཚན་གདོད་ནས་ཉེ་བ་ཞི་བའི་དུབྱིངས་ལས་ཐུགས་རྒྱུད་ན་མ་ཡང་གཡོ་མེད་ཀྱང་།།སྣ་ཚོགས་གདུལ་བྱའི
མོས་ངོ་ཇི་བཞིན་མཐའ་ཀླས་ཆོ་འཕྲུལ་གསུམ་གྱི་རོལ་པ་སྟོན་མཛད་པ།།སྨྲ་བ་ཟླ་མེད་འདྲེན་མཆོག་ཤཱ་ཀྱའི་ཏོག་གི་ཞ་བས་པ་ད་སྐྱེ་དགུའི་གཅིག
ནན་རྒྱལ་གྱུར་ཅིག།རབ་འབྱམས་རྒྱལ་བ་རྫི་མ་དུན་ས་ར་ཟ་བ་མོའི་གཏམ་ལ་དབང་འབྱོར་རྗེ་བཙུན་འཛེམ་དཔལ་དབྱངས།།མ་ཐའ་བྲལ་ད་བུ་

༄༅༅མའི་ཤིང་རྟའི་ལམ་ཡངས་གསར་གཏད་སངས་རྒྱས་གཉིས་པ་ཀླུ་སྒྲུབ་ཞབས།།འཕགས་པའི་དགོངས་པ་མཐར་ཐུག་གསལ
མཛད་སངས་རྒྱས་བསྐྱངས་དང་ཟླ་བ་གྲགས་པ་སོགས།།བསྟན་པའི་སྙིང་པོ་མཐའ་དབུས་ཀུན་ཏུ་རྒྱས་མཛད་ལོ་པ་ཆུ་མཁས་རྣམས་ཕྱག་གི་ཡུལ།།རྒྱལ
བསྟན་ས་སྟེང་མིང་གི་ལྷག་མར་གྱུར་ཚེ་དམར་སེར་རལ་གྲི་ཅན།།རྒྱལ་བས་ལུང་བསྟན་ཇི་བཞིན་ངུར་སྨིག་འཛིན་པའི་རྣམ་པར་རོལ་པ་ཡིས།།རྒྱལ་ཀུན་མཛད
པའི་མཆོག་གྱུར་ཟབ་རྒྱས་ཆོས་ཀྱི་འཁོར་ལོ་ལེག་པ་བསྐོར་མཁ་ནི།།རྒྱལ་བ་གཉིས་པ་ཙོང་ཁ་པ་ཞེས་གྲགས་སྙན་སྲིད་གསུམ་ཁྱབ་ལ་འདུད།།གང་དེའི་
ལྷ་སྤྱོད་ག་ཙང་མའི་བརྒྱུད་འཛིན་མཁས་དབང་གསེར་རིའི་ཕྲེང་བའི་དབུས།།གསང་གསུམ་མཛད་འཕྲིན་པང་རིམ་མངོན་མཐོ་པ་རྩ་ཆེན་རི་རྒྱལ་ལྷུན་པོ་

གང་།།ཐུགས་རྗེའི་འོད་ཀྱིས་མ་རིག་མུན་སེལ་བློ་གྲོས་ཨུ་ཧྲུལ་ཁ་འབྱེད་པའི།།བཤེས་གཉེན་ཉི་ཟླར་བཅས་པའི་བཀའ་དྲིན་དྲན་ཅིང་མིག་ཟུམ་ཐལ་མོ་སྦྱོར།།གང་ཡང་རྒྱལ་བའི་བཀའ་དང་རྒྱ་བོད་།།
མཁས་པའི་གསུང་དག་ནི།།སྐབས་ཐོབ་གདུལ་བྱས་དེ་དེ་ཁོ་ནས་ཚིག་དོན་ཀུན་ཆུབ་ཀྱང་།།ཕྱི་རབས་དག་ནི་བློ་དང་བརྩོན་འགྲུས་ཁད་ཀྱིས་འབྲི་བའི་སྟབས།།འགྲེལ་པ་འགྲེལ་བཤད་བསྡུས་དོན་མཚན
སོགས་མེད་མི་རུང་དུ་འགྱུར།།དབུ་མའི་སྤྱི་དོན་འདི་ཀོ་གནའ་བོའི་མཁས་མཆོག་གི།གསུང་བརླིང་ཡིན་གཤིས་གང་ཟག་དབང་པོ་རབ་མ་གཏོགས།།བློ་རྟུལ་བདག་འདྲས་ཟུར་རྒྱན་གཞན་ལ་ལྟོས་མེད
པར།།དངོས་ཟིན་རགས་རིམ་ལ་ཡང་གོ་རིགས་ལ་གཏུགས་ལོ།།པརྦ་ཆེན་དགོངས་ཟབ་རྒྱ་མཚོའི་གཏིང་དང་ཕ་མཐའ་བྱིས་བློའི་ཡུལ་མིན་པས།།དཀའ་གནད་དཔྱིས་ཕྱིན་དྲན་དབང་ཁྱུད་ཆེན་ཚོགས་ཀྱིས
གསལ་བར་མཛད་རིགས་ཀྱི།།འདིར་ནི་ཉེར་མཁོའི་ལེགས་བཞད་གཞུང་གཞན་དག་ཧུ་བསིལ་བུར་འཁོད་པ་རྣམས།།ཕྱོགས་གཅིག་བསྒྲིལ་ཏེ་བློ་དམན་འཇུག་བདེར་འགོད་ལ་བདག་ཡིད་སྤྲོ་བ་སྐྱེས།།
འདིར་འཇམ་དབྱངས་བླ་མ་སྨྲ་བའི་སེང་གེ་པ་རྦ་ཆེན་བསོད་ནམས་གྲགས་པས་མཛད་པའི་ད་བུ་མའི་སྤྱི་དོན་ཟ་བ་དོན་གསལ་བའི་སྒྲོན་མེར་ཟུར་མཚན་ཅུང་ཟད་འགོད་ན།དྷཱིཕར་ཕྱིན་ཐེག་པའི་ལུགས་ལ།

བདག་ཅག་གི་སྟོན་པས་དྲིན་ལན་བསབ་པའི་མདོ་དང་མདོ་སྡེ་བསྐལ་བཟང་ལྟར་སྨོན་འཇུག་གི་སེམས་བསྐྱེད།འདུལ་མངོན་ལྟར་གྲངས་མེད་གསུམ་དུ་ཚོགས་བསགས།གསུང
རབ་་སྤྱི་འགྲོ་ལྷར་བསྐལ་པ་བཟང་པོ་འདི་ལ་སྨྱོན་པ་ཤཱཀྱའི་ཐུབ་པར་སངས་རྒྱས་པར་འདོད་པ་དང་།ཡང་སྙིང་རྗེ་པད་དཀར་ལྟར་ཐོག་མར་སེམས་བསྐྱེད་ཅིང་།ཡབ་སྲམ་མཇལ་བའི་མདོ་ལྟར་ཚོགས་བསམ་གྱིས་མི
ཁྱབ་པ་རྫོགས་ནས།བསྐལ་པ་དཔག་མེད་ཀྱི་སྔོན་དུ་རྒྱལ་བ་དབང་པོའི་ཏོག་ཏུ་སངས་རྒྱས་ཟིན་ཀྱང་།སླར་ཡང་དམྱལ་བའི་ཤིང་རྟ་འདྲེན་པའི་གྱད་དུ་སྐུ་འཁྲུངས་པ་ནས་སྟོན་པ་ཤཱཀ་ཐུབ་ཏུ་སངས་རྒྱས་པའི་བར
ཐམས་རུང་ཚུལ་བསྟན་ཁོ་ནར་འདོད་པའི་ལུགས་གཉིས་ཡོད་པ་ལས།དང་པོ་ནི་ཐེག་ཆེན་ཐུན་མོང་བའི་ལུགས་དང་།གཉིས་པ་ནི་ཐེག་ཆེན་ཐུན་མོང་མ་ཡིན་པའི་ལུགས་ཡིན་ཞེས་མཁས་པ་མང་པོས་བཤད
སྣང་བས།འདིའི་ཐུན་མོང་དང་ཐུན་མོང་མ་ཡིན་པ་དེ་གདུལ་བྱའི་སྣང་ཚོད་དང་དངོས་པོའི་གནས་ཚོད་སོགས་ཀྱི་འཇོག་ཚུལ་གང་ལྟར་ཡིན་པ་དང་།རང་ལུགས་ལ་ཐུན་མོང་དང་ཐུན་མོང་མ་ཡིན་པའི་ལུགས་གཉིས་ཀྱི
གང་དབང་བཙན་པར་བྱེད་པ་སོགས་ལུང་རིགས་ཀྱིས་དཔྱད་དེ་ཞི་བ་གསལ་འདོན་དགོས་སོ།།དྷི།ཤེར་ཕྱིན་གྱི་མདོ་སྡེ་མདོ་སྡེ་ཐམས་ཅད་ཀྱི་མཆོག་ཏུ་འགྲེལ་བཤད་ཚིག་གསལ་ལས་གསུངས་པའི་རབ་སོགས

ཀྱི་ཁྱད་པར་ནི།དོན་གྱི་ཤེར་ཕྱིན་སྟོང་ཉིད་སྙིང་རྗེའི་སྙིང་པོ་ཅན་དེ་ཐབས་ཁྱད་པར་ཅན་གྱིས་ཟིན་པས་ན་རབ་དང་།ཤེས་རབ་ཁྱད་པར་ཅན་གྱི་ངོ་བོ་ཡིན་པས་ན་ཕུལ་དང་།དེས་ན་ཟླ་མེད་པས་ཕར་ཕྱིན་གཞན་ལས་གཙོ་བོ་དང་།དེ
ལས་ཕུལ་དུ་བྱུང་བ་གཞན་མེད་པས་ན་གྱ་ནོམ་པ་སྟེ།དེ་ཡང་དབུ་སེམས་གཉིས་ཀས་ཡུམ་རྒྱས་འབྲིང་བསྡུས་གསུམ་པོ་དྲང་ངེས་ཀྱི་མདོར་འདོད་པ་མི་མཐུན་ཡང་།མདོ་སྡེ་ཀུན་གྱི་མཆོག་ཏུ་མཐུན་པར་བཞེད་པ་ནི།དངོས་བསྟན་ལ
ཟབ་མོའི་ཕྱོགས་རྒྱས་འབྲིང་བསྡུས་གསུམ་དུ་བསྟན་པ་ན།སྦས་དོན་ལ་རྒྱ་ཆེ་བའི་ཕྱོགས་ཀྱང་རྒྱས་འབྲིང་བསྡུས་གསུམ་དུ་སྟོན་པའི་ཁྱད་ཆོས་ངོ་མཚར་བ་དེ་བྲང་ངེས་ཀྱི་མདོ་སྡེ་གཞན་ལ་མེད་པའི་གནད་ཀྱིས་ཡིན་ནོ།།བྷྲཱུཾ།དབུ་མ་རིགས།
ཚོགས་དྲུག་གི་ནང་གསེས་ཀྱི་ཁྱད་པར་ཙམ་ནི།རང་གཞན་གྱི་སྡེ་པས་ཁས་ལེན་པའི་བསྒྲུབ་བྱ་བདེན་དངོས་ཐུན་མོང་དུ་རྒྱས་པར་འགོག་པ་ནི་རྩ་བ་ཤེས་རབ་དང་།གཞན་སྡེས་སྒྲོ་བཏགས་པའི་བདེན་དངོས་སྒྲུབ་བྱེད་རྟོག་གེའི་ཚིག་དོན་བཅུ
དྲུག་འགོག་པ་ནི་ཞི་བ་མོ་རྣམ་འཐག་དང་།བདེན་མེད་ལ་དགག་སྒྲུབ་ཀྱི་རྣམ་བཞག་འཐད་པར་སྟོན་པ་ནི་རྩོད་བཟློག་དང་།བདེན་མེད་ལ་བྱ་བྱེད་ཀྱི་རྣམ་བཞག་འཐད་པར་སྟོན་པ་ནི་སྟོང་ཉིད་བདུན་ཅུ་པ་དང་།བདེན་མེད་རྟོགས་པའི་ལྟ་བ
དེ་ཐར་པའི་རྩ་བར་སྟོན་པ་ནི་རིགས་པ་དྲུག་ཅུ་པ་དང་།བདེན་མེད་རྟོགས་པའི་ལྟ་བ་དེ་ཐམས་ཅད་མཁྱེན་པའི་རྩ་བར་སྙན་པ་ནི་རིན་ཆེན་ཕྲེང་བ་སྟེ།རྩ་ཤེས་རིན་ཆེན་ཕྲེང་བ་རིགས་པ་དྲུག་ཅུ་པ་གསུམ་ནི་ལུས་ལྟ་བུ་དང་རང་འགྲེལ་མེད་ལ།།

གཞན་གསུམ་ནི་འཕྲོས་པ་ཡན་ལག་ལྟ་བུ་དང་རང་འགྲེལ་ཡོད་དོ།།ཧཱུྃ་དེ་བ་ཤྲ་མ་ནི་ལྷའི་དགེ་སྦྱོང་།གུ་ན་མ་ཏི་ནི་ཡོན་ཏན་བློ་གྲོས།གུ་ན་ཤྲི་ནི་ཡོན་ཏན་དཔལ།སྠི་ར་མ་ཏི་ནི་བློ་གྲོས་བརྟན
བབ་ཞེཞེས་པར་འགྱུར་པས།བོད་དུ་མ་འགྱུར་བའི་འགྲེལ་པ་བཞིའང་རྩོམ་པ་པོའི་སྒོ་ནས་མཚན་འདོགས་པ་འདྲ་ལ།དེ་ལས་སློབ་དཔོན་དེ་བ་ཤྲ་མས་མཛད་པའི་རྩ་ཤེའི་འགྲེལ་པ་དཀར་པོ་རྣམ་པར་འཆར་བ་ཞེས་པ་གཅིག་ཡོད་པ་དང་།
ལེགས་ལྡན་འབྱེད་ནི་དེའི་རྗེས་སུ་འབྲང་བར་སྤྱན་རས་གཟིགས་བརྟུལ་ཞུགས་ཀྱིས་བཤད་དེ་བརྟག་རྒྱུ་ཡོད་དམ་སྙམ་མོ།།།ག་ལས་འཇིགས་མེད་ཀྱིས་དྲངས་པའི་བཞི་བརྒྱ་པའི་ལུང་འདིའི་དོན་ནི།སྤྱིར་བསྐལ་པ་ལ་མུན་
བསྐལ་སྒྲོན་བསྐལ་གཉིས་ལས་སྔ་མ་ནི་མཚན་མོའི་སྐར་མ་ལྟར་མང་ཕྱི་མ་ནི་ཉིན་མོའི་སྐར་མ་ལྟར་དཀོན་པས།ཆོས་ཉན་པ་པོའི་དགེ་འདུན་དཀོན་མཆོག་དང་།མཉན་བྱའི་ཆོས་སྟོང་ཉིད་ཀྱི་གཏམ་སོགས་དང་།དེ་སྨྲ་བ་པོའི
སངས་རྒྱས་དཀོན་མཆོག་སྟེ་དཀོན་མཆོག་གསུམ་འཇིག་རྟེན་དུ་འབྱུང་བ་ཤིན་ཏུ་དཀོན་པ་དེའི་ཕྱིར།མདོར་ན་སེམས་ཅན་གྱི་རིགས་འགའ་ཞིག་མུན་བསྐལ་འབའ་ཞིག་ཏུ་བརྒྱུད་པའམ་སྒྲོན་བསྐལ་དུ་སྐྱེས་ཀྱང་དཀོན་
མཆོག་གསུམ་དང་མ་མཇལ་ཞིང་སྟོང་ཉིད་ཀྱི་ལྟ་བ་མ་རྙེད་ན།གང་ཟག་དེའི་འཁོར་བ་ནི་ཕྱི་མཐའ་ཡོད་པ་མ་ཡིན་ལ་རྙེད་ན་ཕྱི་མཐའ་མེད་པ་མ་ཡིན།ཞེས་པའོ།།ཥྚྲཱིདཔལ་ལྡན་ཟླ་བས་ཚིག་གསོལ་དུ་ལེགས

ལྡན་འབྱེད་ཀྱི་འགྲེལ་པའི་ལེགས་པའི་ཆ་མང་པོ་ཞིག་བླངས་པར་རྗེ་བདག་ཉིད་ཆེན་པོས་གསུངས་པ་ལྟར།ཤེར་སྒྲོན་དང་ཚིག་གསལ་གཉིས་ལ་ཚིག་རིས་འདྲ་བའི་སྐབས་ཆེས་མང་ཞིང་།བློ་གྲོས་དང་ལྡན་པ་དག་གིས
གྲེལ་པ་གཉིས་ཀ་བསྡུར་ནས་བལྟ་རྟོག་བགྱིས་ན་ཕན་ཚུན་གྱི་དོན་ལ་ངེས་པ་སྟེར་ཚབས་ཆེ་བ་ཞིག་ཡིན་སྐད།ད།ཐལ་འགྱུར་པའི་ཤིང་རྟའི་སྲོལ་བྱེད་ལ་སངས་རྒྱས་བསྐྱངས་དང་ཟླ་བ་གྲགས་པ་འཇོག་པའི་ཕྱོགས
གཉིས་ཡོད་པ་ལས།ལུགས་དང་པོས་ནི་ལུང་གི་སྒྲུབ་བྱེད་ལེགས་བཤད་སྙིང་པོ་ལས།ཟླ་བ་ལས་འོངས་ལེགས་བཤད་འོད་དཀར་གྱིས།།བློ་མིག་ཀུན་དའི་ཚལ་རབ་འབྱེད་པའི་ཚེ།།སངས་རྒྱས་བསྐྱངས་ཀྱིས་བསྟན
པའི་་ལམ་མཐོང་ནས།།ཀླུ་སྒྲུབ་ལུགས་བཟང་གཙོ་བོར་མི་འཛིན་སུ།།ཞེས་གསུངས་པས་གྲུབ་སྟེ།གཞན་དུ་ན་སངས་རྒྱས་བསྐྱངས་ཀྱིས་བསྟན་པའི་ལམ་སྲོལ་ཅེས་དམིགས་ཀྱིས་བཀར་བའི་དགོས་པ་མེད་པར་འགྱུར
འི་ཕྱིར།རིག་པས་གྲུབ་སྟེ།ཐལ་འགྱུར་པའི་ཤིང་རྟའི་སྲོལ་ཟླ་གྲགས་ཀྱིས་གསར་དུ་གཏོད་ན།སངས་རྒྱས་བསྐྱངས་ནི་ཀླུ་སྒྲུབ་ཡབ་སྲས་ལྟར་གཞུང་ཕྱི་མོའི་དབུ་མ་པར་འགྱུར་བས།ལེགས་ལྡན་གྱིས་དེ་ལ་སྐྱོན་བརྗོད་མཛད
པའི་རྒྱུ་མཚམ་མེད་པར་འགྱུར་བའི་ཕྱིར།ཞེས་ཟེར་ལ།ལུགས་གཉིས་པ་ནི་ལུང་གི་སྒྲུབ་བྱེད་ལེགས་བཤད་སྙིང་པོ་ལས།ཚིག་གསལ་ལས་སངས་རྒྱས་བསྐྱངས་རང་རྒྱུད་མི་བཞེད་པ་དང་དབུ་མ་པས་རང་རྒྱུད་བྱ་མི་རིགས་

པའི་སྒྲུབ་བྱེད་དང་བཟློག་ཕྱོགས་ལ་གནོད་བྱེད་མང་དུ་བསྟན་ནས་ཤིང་རྟའི་སྲོལ་ཕྱེ་ལ།ཞེས་གསུངས་པས་གྲུབ་སྟེ།གཞན་དུ་ན་ཚིག་གསལ་གྱི་སྐབས་སུ་སངས་རྒྱས་བསྐྱངས་ཀྱིས་ཐལ་འགྱུར
པཔའི་ཤིང་རྟའི་སྲོལ་ཕྱེའོ་ཞེས་འབྲེལ་མེད་ཀྱི་གཏམ་སྒྲ་དགོས་པར་འགྱུར་བའི་ཕྱིར།རིག་པས་གྲུབ་སྟེ།ཐལ་འགྱུར་བའི་ཤིང་རྟའི་སྲོལ་སངས་རྒྱས་བསྐྱངས་ཀྱིས་གཏོད་ན།དེས་རང་རྒྱུད་མི་བཞེད་པའི་ཚུལ་ལེགས
ལྡན་གྱིས་དགོངས་དགོས་པས།དེས་སངས་རྒྱས་བསྐྱངས་ལ་ལྟ་བའི་སྒོ་ནས་སྐྱོན་བརྗོད་མ་མཛད་པའི་རྒྱུ་མཚན་མེད་པར་འགྱུར་བའི་ཕྱིར།ཞེས་ཟེར་རོ།།དེ་ལ་ཡིག་ཆའི་དགོངས་པ་ནི་ཕྱོགས་སྔ་མ་སྦྱར་གནས
སམ་སྙམ་པས།དེ་ལྟ་ན་ཕྱོགས་གཞན་གྱིས་དྲངས་པའི་ལུང་གི་དོན་ནི།ཚིག་གསལ་ལས་ཐལ་འགྱུར་འཐད་ཅིང་རང་རྒྱུད་མི་འཐད་པར་དངོས་སུ་སྒྲུབ་པའི་སྒོ་ནས་སངས་རྒྱས་བསྐྱངས་ཀྱིས་ཐལ་འགྱུར་བའི་ཤིང་རྟའི་སྲོལ
ཕྱེ་བ་དེ་གསལ་བར་མཛད་པ་ལ་དགོངས་པ་དང་།རིག་པའི་སྒྲུབ་བྱེད་ཀྱང་མ་ངེས་ཏེ།སངས་རྒྱས་བསྐྱངས་ཀྱིས་རང་རྒྱུད་མི་བཞེད་པ་ལེགས་ལྡན་གྱིས་མ་དགོངས་ཀྱང་དེ་བྲལ་འགྱུར་པའི་ཤིང་རྟའི་འབྱེད་ཡིན་པ་ལ་མི་གནོད་པའི
ཕྱིར།དཔེར་ན་མགོན་པོ་ཀླུ་སྒྲུབ་ཀྱིས་དངོས་པོ་རང་བཞིན་གྱིས་མ་གྲུབ་པར་བཞེད་པ་ལེགས་ལྡན་གྱིས་མ་དགོངས་པ་བཞིན་ནོ།།ཞེས་སྨྲ་དགོས་སོ།།།རྒྱ་གར་སྐད་དུ་བསྟན་བཅོས་འདིའི་མཚན་ལ།མ་རྒྱུ་མ

ཀ་ཨ་བ་ཏ་ར་ཞེས་འབྱུང་བའི་མ་དྷྱ་མ་ཀ་ནི་དབུ་མ་དང་།ཨ་བ་ཏ་ར་ནི་འཇུག་པ་ཞེས་པ་སྟེ།དེའི་མ་དྷྱ་མ་ཀ་ཞེས་པའི་ཀ་ནི་སྒྲོགས་པའི་བྱིངས་ལས་བསྒྲུབས་པས།སྐད་དོད་དེ་ནི་མཐའ་གཉིས་དང་བྲལ་བའི་དབུ་མའི་ལམ་དེ
སྟོན་པའི་བསྟན་བཅོས་དང་།དེ་སྒྲོགས་པ་པོའི་གང་ཟག་དང་།དབུ་མའི་གྲུབ་མཐའ་ལའང་འཇུག་ལ།འཇུག་ཚུལ་ནི་གྲུབ་མཐའ་ཆེན་མོ་ལས།རྩ་ཤེས་ཆོས་ཅན།དབུ་མ་ཞེས་བྱ་སྟེ།དོན་དབུ་མའི་ལམ་མཐའ
གཉིས་སྤོང་བ་གཙོ་བོར་སྟོན་པའི་བསྟན་བཅོས་ཡིན་པའི་ཕྱིར།དཔེར་ན་ཡུམ་ཤེར་ཕྱིན་བརྗོད་བྱར་བྱེད་པའི་གཞུང་ལ་ཤེར་ཕྱིན་དུ་བཏགས་པ་བཞིན་ནོ།།གླུ་སྒྲུབ་ཡབ་སྲས་ཆོས་ཅན།དབུ་མ་པ་ཞེས་བྱ་སྟེ།མཐའ
གཉིས་སྤངས་པའི་དབུ་མའི་ལམ་གཙོ་བོར་འཆད་ཅིང་འཛིན་པའི་གང་ཟག་ཡིན་པའི་ཕྱིར།དཔེར་ན་ཤེས་བྱ་རྣམ་པར་རིག་ཙམ་དུ་སྨྲ་བས་རྣམ་རིག་པ་བཞིན་ནོ།།དབུ་མའི་ལམ་མཐའ་གཉིས་སྤངས་པར་སྒྲུབ་པའི་རིགས་པ་དང་།
གཞི་ལམ་འབྲས་གསུམ་ཆོས་ཅན།དགུ་མ་ཞེས་བྱ་སྟེ།དོན་མཐའ་གཉིས་དང་བྲལ་བར་རིགས་པས་གྲུབ་པའི་ཕྱོགས་སམ་ཆ་ཡིན་པའི་ཕྱིར།དཔེར་ན་གཡང་ཁ་དང་བྲལ་བའི་སའི་དཀྱིལ་གྱི་ཆ་ལ་དབུས་ཞེས་བརྗོད་པ་
ཞིན་ནོ།ཞེས་པ་ལྟར་རོ།།འཇིག་རྟེན་ན་མཐའ་འདོར་བའི་དཀྱིལ་ལ་དབུས་ཞེས་པ་ལྟར་རྟག་ཆད་ལ་སོགས་པའི་མཐའ་གཉིས་དང་བྲལ་བའི་དབུས་ལ་དབུ་མ་ཞེས་བྱ་ཞིང་།འོན་ཀྱང་མཐའ་གཉིས་དང་བྲལ་བའི་དབུས་

ཡིན་ན།དབུ་མ་ཡིན་པའི་མ་ཁྱབ་སྟེ།ད་བུ་མ་ཡིན་ན་སྟོང་ཉིད་ཡིན་དགོས་པ་གང་ཞིག།གཞི་གྲུབ་ན་མཐའ་གཉིས་དང་བྲལ་བའི་དབུས་ཡིན་དགོས་པའི་ཕྱིར།རྟགས་གཉིས་ཀ་ཡིག་ཆས
སྒྲུབ།མཐའ་གཉིས་དང་བྲལ་ཞེས་པའི་མཐའ་གཉིས་དང་རྟག་ཆད་ཀྱི་མཐར་འཛིན་ཚུལ་ནི།རྩ་འཇུག་གི་ཊི་ཀ་ཆེན་གཉིས་ཀ་ལས།དེས་ན་འདིའི་མཐའ་ནི་ལྷུང་བའི་གནས་ཡིན་ཏེ་འཇིག་རྟེན་ན་བྲག་གཡང་ལ་མཐའ
དང་དེ་ལ་ལྟུང་བ་ལ་མཐའ་ལ་ལྷུང་ཞེས་སྨྲ་བ་བཞིན་ནོ།།དེ་ལ་ཡང་དག་པར་ཡོད་པ་ཐ་སྙད་དུ་ཡང་མི་སྲིད་པས་ཡང་དག་པར་མེད་པ་ཐ་སྙད་དུ་ཡོད་པའི་ཕྱིར་དོན་དམ་པར་མེད་ཅེས་པ་མེད་པའི་མཐར་འཛིན་དང་དེ་ལྟར་མ
ཡིན་ཞེས་འགོག་པ་མེད་མཐའ་འགོག་པ་མིན་ཀྱང་།དགག་བྱ་དགག་པའི་མེད་པ་ཡང་དག་པར་ཡོད་དོ་ཞེས་འཛིན་ན་དངོས་པོ་མེད་པའི་མཐར་ལྟུང་བས་དེ་འགོག་པ་ཡང་མེད་མཐའ་འགོག་པ་ཡིན་ནོ།།ལས་འབྲས་ལ
སོགས་པའི་ཆོས་རྣམས་ཐ་སྙད་དུ་ཡོད་པ་ལ་ཚད་མ་སུས་ཀྱང་གནོད་མི་སྲིད་པས་དེ་དག་ཡོད་པ་མིན་པའམ་མེད་པར་འཛིན་པའི་ཡུལ་ཡུལ་ཅན་ནི་མེད་མཐའ་དང་དེའི་མཐའ་འཛིན་ཡིན་གྱི་སངས་རྒྱས་ལ་སྐྱོན་མེད་ཅེས་པ་ལྟ་བུ
རྣམས་མེད་མཐའ་དང་དེའི་མཐར་འཛིན་མིན་ནོ།།འདི་ནི་སྐུར་འདེབས་ཀྱི་མེད་མཐའ་ཡིན་ལ་སྔ་མ་ནི་སྒྲོ་འདོགས་ཀྱི་མེད་མཐའོ།།དེའི་ཕྱིར་སྔར་བཤད་པའི་དགག་པ་ལས་མ་གཏོགས་པའི་ཆོས་རྣམས་དོན་དམ་པར་རམ

རང་གི་མཚན་ཉིད་ཀྱིས་ཡོད་པར་འཛིན་པའི་ཡུལ་ཡུལ་ཅན་ནི་ཡོད་མཐའ་དང་དེའི་མཐར་འཛིན་ཡིན་གྱི་སངས་རྒྱས་ལ་མཁྱེན་བནྡེ་ཡོད་ཅེས་པ་ལྟ་བུ་རྣམས་ཡོད་མཐའ་དང་དེའི་མཐར་འཛིན་མིན་ནོ།།གཞུང་གི་སྐབས་འགའ་ཞིག
ཏུཏུ་དོན་དམ་པར་ཡོད་པ་ཐམས་ཅད་ཡོད་མཐར་བཤད་པ་ཡང་ཡོད་དོ།།ཞེས་གསུངས་པ་ལས་ཤེས་པར་བྱའོ།།